OzLabs/hebrew-wiki-articles huggingface dataset:
יחסי סודאן–צרפת

שגרירות סודאן בפריז
יחסי סודאן–צרפת הם היחסים הדיפלומטיים בין הרפובליקה של סודאן לבין הרפובליקה הצרפתית.

== סקירה כללית ==
מאז תחילת המהפכה בסודאן נקטה צרפת בעמדת התמיכה במעבר פוליטי בדרכי שלום. לכן היא השתתפה בקבוצת הידידות של סודאן מאז הקמתה והעלתה אפשרויות לתמוך במדינה כלכלית על מנת להבטיח את יציבותה לטווח הארוך. לפיכך מיהרה צרפת לברך על החתימה הרשמית על הצהרת החוקה ב-17 באוגוסט 2019, כמו גם על מינוי חברי מועצת הריבונות וראש הממשלה ב-21 באוגוסט. בהזדמנויות שונות אלה חזרה צרפת על נכונותה לתמוך ברשויות הסודאניות החדשות במשימות הרבות הצפויות להן (הסכם שלום עם קבוצות חמושות, התאוששות כלכלית, ארגון הבחירות הבאות).

== יחסים כלכליים ==
בשנת 2018 הסתכם הסחר בין צרפת לסודאן ב-126 מיליון אירו. כמה עסקים צרפתים כבר פועלים בסודאן (בולורה, נוטריסט, סאגמין), בעוד שאחרים גילו עניין להשקיע בסודאן או לחזור אליה בגלל הפוטנציאל הכלכלי שלה מאז הסרת הסנקציות הכלכליות של ארצות הברית. כמה עסקים ערכו לאחרונה ביקורים בסודאן (איירבוס, הובלות בולורה). מנכ"ל האוצר ומנכ"ל Agence Française de Développement (באמצעות מתווך פרופרקו) בחנו כמה פרויקטים של פיתוח כלכלי המיועדים למגזר הפרטי בסודאן, העשויים לעניין תאגידים צרפתיים.

הבנקים האירופיים, לעומת זאת, עדיין נרתעים מכך שסודאן נמצאת ברשימה האמריקנית של המדינות התומכות בטרור למרות שהסנקציות האמריקאיות הוסרו באוקטובר 2017. זהו מכשול מרכזי לכל השקעה מהותית. מצב זה יכול לשמש רק עידוד לסודאן להמשיך במאמציה ליצור סביבה עסקית אטרקטיבית.

== נציגויות דיפלומטיות ==
* סודאן מחזיקה בצרפת שגרירות בפריז.
* צרפת מחזיקה בסודאן שגרירות בח'רטום.

== קישורים חיצוניים ==

*[https://www.diplomatie.gouv.fr/en/country-files/sudan/france-and-sudan/ יחסי סודאן–צרפת], באתר משרד החוץ הצרפתי

== הערות שוליים ==
אילהאם רחימוב

אילהאם מאמדגסאן אוגלי רהימוב (באזרית: İlham Məmmədhəsən oğlu Rəhimov; נולד ב-14 בינואר 1951, מחוז טובוז, אזרבייג'ן) הוא מיליארדר ממוצא אזרי, משפטן ופרופסור.

== ביוגרפיה ==
נולד ב-14 בינואר 1951 במחוז טובוז שבאזרבייג'ן הסובייטית. בשנים 1970–1975 התחנך בפקולטה למשפטים של אוניברסיטת לנינגרד. בשנים 1975–1978 היה סטודנט לתואר שני בחוג למשפט פלילי באוניברסיטה זו. בתקופה זו הוא התחבר לולדימיר פוטין שלמד איתו. מאז הם חברים קרובים.

בשנת 1978 קיבל תואר דוקטור למשפטים ופרופסור המחלקה למשפט פלילי באוניברסיטת לנינגרד, שימש כיו"ר המועצה הראשית למדעי המשפט במשרד ההשכלה והמדעים של רוסיה. בשנת 1988 הוא הגיש את עבודת הדוקטורט שלו באוניברסיטת לנינגרד והיה לרופא הצעיר ביותר למדע בתחום המשפט הפלילי במרחב הפוסט-סובייטי. מאז 1996, פרופסור.

מזא שנת 1999 הוא פעיל ברוסיה בתחומים שונים ובתמיכת חברו הוותיק ולדימיר פוטין. הונו מוערך בכ-חצי מיליארד $.

בשנת 1996 הוא פעל להגנתו של ראסול גוליאב שהיה יושב ראש הפרלמנט אך הואשם בחתרנות. בסופו של דבר גולייב נאלץ לעזוב את אזרבייג'ן. בשנת 2002 רחימוב בעצמו ניסה להיבחר לפרלמנט האזרי אך ללא הצלחה.

== פעילות מדעית ==
הוא החל את פעילותו המדעית כחוקר זוטר במכון לפילוסופיה ומשפט של האקדמיה למדעים באזרבייג'ן, ואז עבד תקופה ארוכה כראש מחלקה במשרד המשפטים האזרי.

בשנים 1982–1992 עבד כראש מחלקת חקיקה במשרד המשפטים ועבד בלשכת השר. בתקופה זו הכין טיוטות רבות של חוקים נורמטיביים וכן מסקנות בנושא חקיקה. בשנים 1992–1996 עבד כמנהל מכון המחקר למומחיות מדעית, מדע פלילי וקרימינולוגיה.

בשנים 1996–2000 לימד משפטים במוסדות חינוך גבוהים שונים והיה גם סגן הרקטור לעניינים מדעיים במכללה הדיפלומטית הגבוהה (כיום אוניברסיטת "יוראסיה" בעיר באקו).

הוא מחברם של כמאה מאמרים מדעיים בנושא משפט פלילי, דיני עבודה וכן כמה מאמרים המוקדשים לבעיות יסודיות של חקיקה והליכים משפטיים. הוא המחבר הראשון של תפיסת הרפורמה במערכת המשפט באזרבייג'ן, שהוכן בשנת 1993. בשנת 1994 הכין תוכנית ממלכתית למאבק בפשע. ב-18 באפריל 2004 הוא נבחר כאקדמאי חבר באקדמיה הרוסית לבעיות ביטחון, הגנה ואכיפת החוק.

==קישורים חיצוניים==

* [https://www.forbes.ru/sobytiya/lyudi/164499-kak-drug-putina-ilgam-ragimov-stal-sovladeltsem-kompleksa-evropeiskii-i-gostin קורות חיים]

קטגוריה:אנשי עסקים רוסים
קטגוריה:משפטנים
קטגוריה:בוגרי אוניברסיטת סנקט פטרבורג
קטגוריה:סובייטים שנולדו ב-1951
מרינה ינטאלצבה

מרינה ולנטינובנה ינטאלצבה (ברוסית: Мари́на Валенти́новна Ента́льцева; נולדה ב-7 באפריל 1949 בלנינגרד, רוסיה הסובייטית, ברית המועצות) היא דיפלומטית רוסייה, שימשה כראש שירות הפרוטוקול של ראש ממשלת רוסיה בשנים 2012–2018. קודם לכן שימשה כראש שירות הפרוקוטול של נשיא רוסיה משנת 2008 עד 2012 כשבשתי המקרים שימשה כראש הפרוטוקול של דמיטרי מדבדב.

==ביוגרפיה==
בשנת 1984 סיימה את לימודיה במחלקה לפיזיקה מולקולרית בפקולטה לפיזיקה של אוניברסיטת לנינגרד ובשנים 1984–1991 עבדה כמהנדס תהליכים בחברת VNIITVCH בלנינגרד. מאז 1991 שימשה כעוזרתו של יו"ר הוועדה ליחסי חוץ של עיריית סנקט פטרבורג (כאשר יו"ר הוועדה באותה תקופה היה ולדימיר פוטין).

מאז שנת 2000 עבדה בלשכתו של נשיא הפדרציה הרוסית. ב-5 באפריל 2004, לאחר ארגון מחדש שבוצע בלשכת נשיא הפדרציה הרוסית, היא מונתה לעמוד ראש מנהלת הפרוטוקול והארגון של נשיא הפדרציה הרוסית ומאז 13 במאי 2008 הייתה ראש הפרוטוקול של נשיא הפדרציה הרוסית ולאחר מכן המשיכה לסייע לדמיטרי מדבדב כראש הפרוטוקול של ראש ממשלת הפדרציה הרוסית משנת 2012 עד התפטרותה בנובמבר 2018. בתקופה זו שימשה כסגנית ראש משרד ראש ממשלת רוסיה.

==קישורים חיצוניים==

==הערות שוליים==

קטגוריה:פוליטיקאיות רוסיות
קטגוריה:בוגרות אוניברסיטת סנקט פטרבורג
קטגוריה:בוגרי אוניברסיטת סנקט פטרבורג
קטגוריה:רוסיות שנולדו ב-1961
קטגוריה:רוסים שנולדו ב-1961
סין קארה

חוסה חורחה אריאגה רודריגז (בספרדית: Jose Jorge Arriaga Rodriguez; נולד ב-5 בספטמבר 1977) הידוע יותר בשם הבמה שלו, סינטה דה אורו (שפירושו מספרדית: "סרט זהב") הוא מתאבק מקסיקני-אמריקאי, המופיע בארגוני היאבקות עצמאיים במקסיקו. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה סין קארה (שפירושו מספרדית: "חסר פנים"), והיה המתאבק השני ובעל התקופה הארוכה ביותר שעשה שימוש בדמות של סין קארה.

לפני שחתם ב-WWE, הוא התאבק תחת שם הבמה מיסטיקו (שפירושו מספרדית: "מסתורי") בארגון ההיאבקות המקסיקני Lucha Libre AAA Worldwide (AAA) ובמספר ארגוני היאבקות עצמאיים בארצות הברית ובמקסיקו. במהלך תקופה זו, הוא נקלע למחלוקת עם מתאבק הארגון CMLL, לואיס אוריווה, בגין החזקה בשם הבמה מיסטיקו. לאחר ויכוח, אריאגה שינה את שם הבמה שלו למיסטיקו דה חוארס ולאחר מכן לאיקוגניטו, שתחתיו הופיע בארגוני היאבקות בולטים כמו Chikara, Total Nonstop Action Wrestling (TNA), ו-National Wrestling Alliance (NWA).

אריאגה חתם על חוזה ב-WWE בשנת 2009 וערך את הופעת הבכורה שלו ברוסטר הראשי שנתיים לאחר מכן כסין קארה, כאשר הוא החליף באופן זמני את המתאבק לואיס אוריווה, שהיה המתאבק המקורי מאחורי הדמות. באוקטובר 2011, הוא הפסיד בקרב מסכה נגד מסכה לאוריווה ולאחר מכן החל להופיע עם פנים חשופות תחת שם הבמה הוניקו. בשנת 2013, לאחר שחרורו של אוריווה, אריאגה נכנס לדמותו של סין קארה באופן קבוע. בניגוד לאוריווה שידע לדבר רק בספרדית, הצגתו של אריאגה כסין קארה הוסברה כאחד שגדל בארצות הברית וידע גם את השפה האנגלית בנוסף לשפה הספרדית. בשנת 2014, הוא זכה באליפות הזוגות של NXT ביחד עם קאליסטו, כשהשניים נודעו בשם "הלוצ'ה דרגונס". הוא שוחרר מהארגון בשנת 2019.

==החיים שלפני==

רודריגז נולד ב-5 בספטמבר 1977 באל פאסו, טקסס להורים מהגרים ממקסיקו. בזמן שחלם להפוך למתאבק מקצועי, רודריגז עבד בבית הלוויות של סביו בחוארס. כמו כן, הוא סיים תואר ראשון בחניטה וקברנות במקסיקו.

==חיים אישיים==

לאריאגה יש בן אחד.

בנובמבר 2016, דווח שארגון ה-WWE הורה לו להשתתף בסדנה לשליטה בכעסים, זאת לאחר שנקלע לעימותים עם כריס ג'ריקו וסיימון גוטץ'.

==אליפויות והישגים==

* הישגים בארגון ההיאבקות Chikara
** טורניר "מלכי השלישיות" (2008) - עם אל פנטרה ואיקוגניטו</small>

* הישגים בארגון ההיאבקות Florida Championship Wrestling – FCW
** אליפות הזוגות של FCW (פעמיים) <small> - עם אפיקו</small>

* הישגים במגזין ההיאבקות Pro Wrestling Illustrated – PWI
** PWI דירג אותו במקום ה-93 מתוך 500 המתאבקים הטובים ביותר לשנת 2012

* הישגים בארגון ההיאבקות World Wrestling Association – WWA
** אליפות במשקל בינוני של WWA (פעמיים)

* הישגים בארגון ההיאבקות Northern Wrestling Federation – NWF
** אליפות במשקל כבד של NWF (פעם אחת)

* הישגים בארגון ההיאבקות World Wrestling Entertainment – WWE
** אליפות הזוגות של NXT (פעם אחת) <small> - עם קאליסטו</small>
** פרסי הסלאמי (פעם אחת)
*** רגע הראייה הכפולה של השנה (2011) <small> - עם סין קארה אסול</small>

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-NXT
קטגוריה:אמריקאים שנולדו ב-1977
ר"ג' פלאסיו

ר"ג' פלאסיו (באנגלית: R.J. Palacio; נולדה ב-13 ביולי 1963) הוא שם העט של הסופרת האמריקאית ראקל ג'רמילו פלאסיו (באנגלית: Raquel Jaramillo Palacio).

== ביוגרפיה ==
ר"ג' פלאסיו נולדה ברובע קווינס בניו-יורק, ב-13 ביולי 1963. היא דור ראשון למשפחת מהגרים שהגיעה מקולומביה. שמה מלידה הוא ראקל ג'רמילו. ראשי התיבות של שם העט שלה הן בעצם שתי האותיות של שמה הפרטי ושם משפחתה בנעוריה. פלאסיו היה שמה של אמה לפני נישואיה.

פלאסיו החלה את דרכה כמנהלת אמנותית וכמעצבת גרפית, ועיצבה כריכות ספרים עבור פול אוסטר, תומאס פינצ'ון ואחרים. במהלך הקריירה עיצבה מאות רבות של כריכות ספרים, כולל ספרי סיפורת ועיון כאחד. היא גם איירה מספר ספרי ילדים שכתבה בעצמה. בשני העשורים הראשונים של הקריירה שלה, היא כתבה ספרים בלילות לאחר עבודתה במשך היום כמעצבת. היא איירה את ספריה המוקדמים שהיו ספרי לוח לילדים, שפורסמו תחת השם ראקל ג'רמילו.

ספרה הראשון "פלא" יצא לאור ב-2012, הפך לרב-מכר ותורגם לשפות רבות, כולל לעברית. על בסיס הספר הופק סרט קולנוע באותו השם ב-2017.

ספרה "ציפור לבנה: סיפור פלא" (2019) הופק לסרט בשם זה ב-2024.

ביוני 2021 הודיעה הוצאת רנדום האוס שהרומן החדש שלה "פוני" יקבל הדפסה ראשונה של 500,000 עותקים. זהו הרומן הראשון שלה שאינו כולל דמויות מיקום "הפלא".

==חיים אישיים==
פלאסיו מתגוררת ברובע ברוקלין בניו-יורק עם בעלה ושני בניה.

פרסים : הספר פלא נבחר למצעד הספרים של משרד החינוך.

== ספריה בעברית ==
* פלא - תרגום: שהם סמיט ואמנון כץ, הוצאת כנרת זמורה-ביתן דביר, 2013.
* כל אחד הוא פלא - תרגום: שהם סמיט ואמנון כץ, הוצאת כנרת זמורה-ביתן דביר, 2017.
* אוגי ואני: שלושה סיפורי פלא - תרגום: שהם סמיט ואמנון כץ, הוצאת כנרת זמורה-ביתן דביר, 2017 (הרחבה על דמויות מהספר "פלא").
* 365 ימים של פלא: ספר הפתגמים של מר בראון - - תרגום: שהם סמיט ואמנון כץ, הוצאת כנרת זמורה-ביתן דביר, 2018.
* ציפור לבנה : סיפור פלא - תרגום: שהם סמיט, הוצאת כנרת זמורה-ביתן דביר, 2020 (הרחבת הסיפור של סבתו של ג'וליאן מ"אוגי ואני").
* פוני, סיפור מסעו המסעיר של נער בעקבות אביו, תרגמה מאנגלית: לי עברון, הוצאת [כנרת, זמורה, דביר, 2024

==קישורים חיצוניים==
* 

==הערות שוליים==

קטגוריה:סופרות אמריקאיות
קטגוריה:סופרות אמריקאיות הידועות בשם עט
קטגוריה:אמריקאים שנולדו ב-1963
קבר האמהות

קבר האמהות הוא מתחם קברים קדום בעיר טבריה (בעבר נקרא: "ראס בן עמיס"), שעל פי מסורת יהודית המתועדת לראשונה במאה ה-12, הוא מקום קבורתם של דמויות מקראיות, ברובן בני משפחתו של משה, שמקום קבורתם אינו מוזכר בתנ"ך (מלבד מרים).

מקור המסורת המופיעה לכאורה לראשונה בספר המסע של יעקב בן נתנאל הכהן (1187 לספירה), המתאר את קבר "יוכבד ועמה שמונה צדקניות". אזכור נוסף מאותה תקופה (1187-1244 לספירה), נמצא בחיבור הפיוטי "קברי אבות" מאת פנחס בן יצחק, המונה גם את קבר מרים, שעל פי הכתוב בספר במדבר נקברה בקדש. מנחם החברוני (1215 לספירה) מוסיף וטוען כי קבורים במקום יוכבד, צפורה, אליעזר וגרשום. קברה של אלישבע בת עמינדב במקום נזכר לראשונה בכתבי יעקב השליח (1258-1270 לספירה), יחד עם "ד' קברים ואינם יודעים שמותם".

בדורות האחרונים מותג המקום בפרט כקברי בלהה וזלפה נשות יעקב. אך התיאור המוקדם ביותר המזהה את קברם במקום הוא בספר ימי מוהרנ"ת מאת נתן מברסלב (1823) ומוסיף שגם חולדה ואביגיל נקברו במקום וטוען ש"יש אומרים" שגם אסתר, ומוסיף: "יש חילוקי דעות על קצת מהנזכר לעיל, אבל על כל פנים, לפי דעת כולם מונחים שם הרוב מהצדקניות הנזכרות לעיל". משה ריישר (1860 לערך) טען בספרו שערי ירושלים כי הוא מסופק האם בלהה וזלפה קבורים שם. מנחם מנדיל ראבין (1890 לערך) טען בספרו מסע מירון כי גם חנה ודבורה קבורים באתר.
מראה פנים המתחם (חוקרי המקומות הקדושים [[ישראל מאיר גבאי, ישראל הרצברג והארכאולוג ד"ר יוסף סטפנסקי ציינו שהבינו משני כתבי יד עתיקים כי ייתכן שציון האבן הנמצא כיום הוא קברה של מרים, והקיר האחורי עומד על פתח המערה בה קבורים השאר)]]

==הקברים==
===זיהוי הקברים מהמאה ה-12 - המאה ה-13===
* יוכבד, עם שמונה צדקניות (זיהוי משנת 1187 לספירה)
* מרים (זיהוי משנת 1187-1244 לספירה)
* צפורה (זיהוי משנת 1215 לספירה)
* אליעזר בן משה (זיהוי משנת 1215 לספירה)
* גרשום (זיהוי משנת 1215 לספירה)
* אלישבע בת עמינדב, עם ארבעה קברים (זיהוי משנת 1258-1270 לספירה)

===זיהוי הקברים מהמאה ה-19===
* חולדה (זיהוי משנת 1823 לספירה)
* בלהה (זיהוי משנת 1823 לספירה)
* זלפה (זיהוי משנת 1823 לספירה)
* אביגיל (זיהוי משנת 1823 לספירה)
* אסתר (זיהוי משנת 1823 לספירה)
* חנה (זיהוי משנת 1880-1888 לספירה)
* דבורה (זיהוי משנת 1880-1888 לספירה)

== היסטורית המבנה ==
בעבר ציינו את הקבר אבני בזלת שחורות, אך בתחילת המאה העשרים הן נעלמו ולא נותר מהן סימן, בעיקר בעקבות הבניה החדשה בקריית שמואל.

בחקירה שעשה הרב יעקב משה טולידאנו בשנת תשט"ז נמצא באחת המפות באזור טבריה ציון קבר קדוש. חלקה זו הייתה רשומה בטאבו ע"ש "כוללות הספרדים רמב"ה" וכך זוהה המקום כ"קבר האמהות".

בקיר הדרומי של הגדר מופיע שלט האומר: "זה הקיר עומד על הקברים". מתחת לשלט יש גומחה להדלקת נרות.

==לקריאה נוספת==
* ישראל הרצברג, מקומות קדושים וקברי צדיקים בגליל

==קישורים חיצוניים==

==הערות שוליים==

קטגוריה:ארץ ישראל: קברים ובתי קברות יהודיים
קטגוריה:טבריה: אתרים
קטגוריה:קברי צדיקים
קטגוריה:קברי צדיקים בארץ ישראל
קטגוריה:קברי צדיקים בגליל
קטגוריה:קברי צדיקים בטבריה
גרמניה באירוויזיון 1958

גרמניה באירוויזיון 1958 השתתפה עם השיר "Für zwei Groschen Musik", שבוצע על ידי הזמרת הגרמנייה, מרגוט הילשר. זו הייתה ההופעה השנייה ברציפות של הילשר באירוויזיון.

== לפני האירוויזיון ==
ב-6 בפברואר 1958, נערך הקדם הגרמני לאירוויזיון 1958 בהנחיית אנאיד איפליקג'ן וקורט א' יונג. בקדם השתתפו 12 שירים ומתוכם נבחר הזוכה על ידי חבר המושבעים. שמות השירים לא נחשפו עד היום, פרט לשיר הזוכה ולשיר "Die Braut der sieben Meere" של לאלה אנדרסן.<ref>[http://natfinals.50webs.com/50s_60s/Germany1958.html ESC National Finals database 1958]</ref>

== באירוויזיון ==
ב-12 במרץ 1958, הילשר ביצעה את השיר על בימת האירוויזיון. הילשר בוצה שמינית בסדר ההופעות, לפני אוסטריה ואחרי בלגיה. בסיום ההצבעה, גרמניה זכתה השביעי עם חמש נקודות.<ref>[http://www.esc-history.com/details.asp?key=33 ESC History - Germany 1958]</ref>

=== נקודות שהוענקו לגרמניה ===
{| class="wikitable"
|-
!
!
!
!
!
|-
|
|
|
|
|
|-
!
!
!
!
!
|-
|
|
|
* 
|
* 
|
* 
|}

=== נקודות שהוענקו מגרמניה ===
{| class="wikitable"
|-
! ציון
! מדינה
|-
|10 נקודות
|
|-
|9 נקודות
|
|-
|8 נקודות
|
|-
|7 נקודות
|
|-
|6 נקודות
|
|-
|5 נקודות
|
|-
|4 נקודות
|
|-
|3 נקודות
|
|-
|2 נקודות
|
|-
|1 נקודות
|
|}

== הערות שוליים ==

קטגוריה:גרמניה באירוויזיון
קטגוריה:מדינות באירוויזיון 1958
יחסי גרמניה–סודאן

יחסי גרמניה–סודאן הם יחסי החוץ בין גרמניה לסודאן.

== היסטוריה ==
גרמניה המערבית כוננה יחסים דיפלומטיים עם סודאן בשנת 1956, לאחר שהיא קיבלה את עצמאותה מבריטניה. היחסים בין המדינות נפגעו במהלך השנים, בשל תמיכתה של גרמניה בישראל ובארצות הברית.

מאז נפילתו של הנשיא עומר אל-בשיר, ממשלת גרמניה תמכה במאמצי התיווך המתמשכים, במיוחד על ידי האיחוד האפריקאי ואתיופיה, וכן על ידי האו"ם, במטרה למנוע אלימות והסלמה נוספת וכדי לעודד מאמצים למצוא מדיניות פתרון למשבר. כתוצאה מתיווך זה הסכימו הצבא והאופוזיציה לחוקה חדשה עם ממשלת ביניים שהחלה לעבוד ב-21 באוגוסט 2019.

גרמניה תומכת במאמצי השלום של האיחוד האפריקאי, ופועלת ליישב את הצדדים לסכסוך דארפור במסגרת גישור השלום. גרמניה היא תורמת עיקרית למבצע ההיברידי של האיחוד האפריקאי-האו"ם בדרפור (UNAMID) והעבירה שוטרים וחיילים למשימת שמירת השלום. גרמניה תומכת גם במבצע עם אימונים וציוד לתלמידים של מדינות תורמות כוחות אפריקאים.

המוקד של הסיוע ההומניטרי הגרמני בסודאן הוא בתמיכה בכשני מיליון עקורים פנימיים בדארפור.

== יחסים כלכליים ==
היחסים הכלכליים בין גרמניה לסודאן מאופיינים בהתחשבות גבוהה במוצרים ושירותים גרמניים, אם כי היקף הסחר הוא צנוע. מכיוון שהממשלה הפדרלית לא הצליחה עד כה לספק ערבויות אשראי יצוא לעסקים עם סודאן, הסיכויים להרחבת הסחר הדו-צדדי מוגבלים. לאיגוד לשכות המסחר והתעשייה הגרמניות (DIHK) ולשכות המסחר הגרמניות בחו"ל (AHK) אין נציגויות בסודאן.

היקף סחר החוץ הגרמני עם סודאן נמוך. בשנת 2018 ייצאה גרמניה סחורות בשווי 156.2 מיליון אירו לסודאן. באותה תקופה ייצאה סודאן סחורות בשווי של 14.6 מיליון אירו בלבד לגרמניה. באופן מסורתי, היבוא העיקרי של גרמניה מסודאן הוא כותנה, מסטיק ערבי וכמויות קטנות של שומשום, אגוזים ועור. הייצוא העיקרי של גרמניה לסודאן כולל מכונות וציוד וכן מוצרים מוגמרים, כימיקלים, מוצרי מזון וטקסטיל.

== שיתוף פעולה בפיתוח ==
ממשלת גרמניה מחויבת לתמוך בצעדים העוסקים בנושאים הקשורים להגירה וכן בצעדים המעצימים את החוסן וביטחון המזון. מטרת כל הצעדים היא לספק תמיכה בת קיימא לפליטים, עקורים פנימיים וקהילות מארחות, לחזק את עמידותם של פלחי אוכלוסייה מוחלשים לעמוד בבצורת ובזעזועים הקשורים למשבר ולגבות את תהליך השלום הנתמך באופן בינלאומי בדארפור.

לא מתקיים שיתוף פעולה פיננסי וטכני קונבנציונלי עם הרפובליקה של סודאן. אמצעי מדיניות הפיתוח מיושמים באמצעות ארגונים בינלאומיים ולא-ממשלתיים. סיוע זה כולל פרויקטים בהיקף של יותר ממאה מיליון אירו. אמצעי ההכשרה והשיקום המקצועיים של Deutsche Gesellschaft für Internationale Zusammenarbeit (GIZ) מיושמים כחלק ממעורבותה של ממשלת גרמניה בתהליך השלום בדארפור ובמסגרת שותפות שיתופית משולשת עם הרשות הממשלתית לפיתוח (IGAD).

== נציגויות דיפלומטיות ==
* סודאן מחזיקה בגרמניה שגרירות בברלין.
* גרמניה מחזיקה בסודאן שגרירות בח'רטום.

== קישורים חיצוניים ==

* [https://www.auswaertiges-amt.de/en/aussenpolitik/laenderinformationen/sudan-node/sudan/229134 יחסי גרמניה–סודאן], באתר משרד החוץ הגרמני

== הערות שוליים ==
הרמן קורץ (אב מנזר)

הרמן קורץ (בגרמנית: Hermann Kurz; 1 בספטמבר 1723 – 10 באפריל 1795) היה אב המנזר של מנזר הוהנפורט.

== ביוגרפיה ==
קורץ למד תאולוגיה בפראג והוסמך שם לכהן בשנת 1748. תחילה לימד פילוסופיה ותאולוגיה במנזר ולעיתים גם בגולדנקרון עד שמונה לפרופסור מן המניין במכללת הארכיבישוף סנט אדלברט בפראג בשנת 1764. ב-22 במאי 1766 נבחר לכומר וב-21 במאי 1767 לאב המנזר.

בשנת 1786 הוא שוחרר מתפקידו על ידי הקיסר יוסף השני.

בתקופתו כפרופסור לתאולוגיה פרסם קורץ כמה ספרי לימוד תאולוגיים. הוא נפטר בשנת 1795. המקום הרמנסדורף (בעבר מהלהיטל) נקרא על שמו.

קטגוריה:אבות מנזרים
קטגוריה:כמרים צ'כים
קטגוריה:תאולוגים נוצרים
קטגוריה:ילידי 1723
קטגוריה:גרמנים שנפטרו ב-1795
אוסטריה באירוויזיון 1958

אוסטריה באירוויזיון 1958 השתתפה עם השיר "Die ganze Welt braucht Liebe", שבוצע על ידי הזמרת האוסטרית, ליאן אוגוסטין.

== לפני האירוויזיון ==
בשנת 1958, רשות השידור האוסטרית (ORF) הכריזה כי אוגוסטין נבחרה לייצג את ארצה באירוויזיון 1958. מאוחר יותר, נחשף כי אוגוסטין תבצע את השיר "Die ganze Welt braucht Liebe" על בימת האירוויזיון.

== באירוויזיון ==
ב-12 במרץ 1958, אוגוסטים הופיעה על בימת האירוויזיון. אוגוסטין שובצה תשיעית בסדר ההופעות, לפני שווייץ ואחרי גרמניה. לאחר ההצבעה, אוסטריה זכתה במקום החמישי עם שמונה נקודות.<ref>[http://www.esc-history.com/details.asp?key=27 ESC History - Austria 1958]</ref>

=== נקודות שהוענקו לאוסטריה ===

=== נקודות שהוענקו מאוסטריה ===

== הערות שוליים ==

קטגוריה:אוסטריה באירוויזיון
קטגוריה:מדינות באירוויזיון 1958
דניאל בנט סמית'

דניאל בנט סמית (באנגלית: Daniel Bennett Smith; נולד ב-6 במרץ 1956) הוא דיפלומט אמריקאי, המכהן כמנהל מכון שירות החוץ . למשך כשבוע היה מזכיר המדינה של ארצות הברית בפועל. מאז ספטמבר 2018 מחזיק סמית' בדרג דיפלומטי של "שגריר קריירה", מהדרגים הבכירים בשירות החוץ של ארצות הברית.

== ביוגרפיה ==
סמית' נולד בעיר רדווד סיטי שבאזור מפרץ סן פרנסיסקו בקליפורניה. ב-1997 קיבל תואר ראשון בהיסטוריה מאוניברסיטת קולורדו השוכנת בבולדר, ולאחר לימודיו הגבוהים שם החל השלים לימודי תואר שני ודוקטורט באוניברסיטת סטנפורד. עבודת הדוקטורט, אשר הושלמה בשנת 1983, נקראה "לקראת אינטרנציונליזם: מדיניות חוץ כלכלית של הניו דיל, 1939-1933". לאחר שקיבל תואר שלישי, הצטרף סמית לשירות החוץ של ארצות הברית, ונשלח לשליחות דיפלומטית בערי בירה אחדות בהן ברן, אוטווה, סטוקהולם וכן שירת באיסטנבול. נוסף על כך, סמית' שימש כעוזר בכיר לתת-מזכיר המדינה לעניינים גלובליים, עוזר מיוחד עבור עוזר המזכיר לענייני אירופה וקנדה, וממונה על היחסים בצ'כוסלובקיה.

בין השנים 1993–1995 לימד מדע המדינה באקדמיית חיל האוויר של ארצות הברית. מ-2002 עד 2005 היה סגן הראשי של עוזר המזכיר לעניינים קונסולריים, ובשנים 2005–2007 היה עוזר בכיר למזכיר המשנה לדיפלומטיה ציבורית ולעניינים ציבוריים. בממשלו של נשיא ארצות הברית ברק אובמה כיהן סמית' כשגריר ארצות הברית ביוון מספטמבר 2010 עד אוגוסט 2013.

בשלהי אפריל 2014 החל את תפקידו כעוזר מזכיר המדינה למודיעין ולמחקר במחלקת המדינה של ארצות הברית, כשהוא כפוף למזכיר ג'ון קרי. סמית' נחשב לדיפלומט ותיק בקהילה הדיפלומטית של ארצות הברית. במהלך 2018 נבחר סמית' בידי הנשיא דונלד טראמפ למנהל מכון שירות החוץ, המכשיר את העובדים והדיפלומטים של שירות החוץ האמריקאי, במקומה של ננסי מקאלדוני.

בראשית 2021 קבע הנשיא ג'ו ביידן כי סמית' יעמוד באופן ארעי בראשות מחלקת המדינה עם תום כהונתו של מייק פומפאו, עד אשר יאושר מינויו של אנתוני בלינקן למזכיר המדינה בידי הסנאט של ארצות הברית.

== קישורים חיצוניים ==

== הערות שוליים ==

קטגוריה:בעלי תואר דוקטור מאוניברסיטת סטנפורד
קטגוריה:בוגרי אוניברסיטת קולורדו
קטגוריה:שגרירי ארצות הברית ביוון
קטגוריה:דיפלומטים אמריקאים
קטגוריה:נשיאות דונלד טראמפ: אישים
קטגוריה:נשיאות ג'ו ביידן: אישים
קטגוריה:וירג'יניה: אישים
קטגוריה:אמריקאים שנולדו ב-1956
לינדה ג'קסון

לינדה ג'קסון (באנגלית: Linda Jackson) היא אשת עסקים אנגלייה, המשמשת כמנכ"לית יצרנית הרכב הצרפתית פיג'ו. בין השנים 2014–2020 שימשה כמנכ"לית סיטרואן.

==קריירה==
ג'קסון נולדה וגלה בקובנטרי, אנגליה. בשנת 1977 החלה לעבוד במשרה זמנית כפקידה במחלקת החשבונאות של חברת יגואר. בהמשך אותה שנה עברה לעבוד במחלקת החשבונאות בקבוצת MG רובר. במהלך עבודתה בחברה מימנה רובר את לימודיה לתואר שני במנהל עסקים (EMBA) באוניברסיטת ווריק אותו למדה בלימודי ערב. היא הועסקה במספר משרות בתחומי הכספים והמכירות בחברה לפני שמונתה בשנת 1998 למנהלת הכספים של רובר בצרפת. היא מונתה למנהלת הפעילות בצרפת בשנת 2000 ובשנת 2004 מונתה למנהלת הכספים הראשית באירופה.

בשנת 2005 עזבה את רובר ועברה לעבוד כמנהלת כספים בחברת סיטרואן. כעבור ארבע שנים מונתה למנהלת הכספים של סיטרואן בצרפת. בשנת 2010 מונתה למנהלת הפעילות של סיטרואן בבריטניה ואירלנד. בשנת 2014 מונתה למנכ"לית סיטרואן. בשנת 2020 הוחלפה בתפקיד על ידי וינסנט קובי, ששימש כסגנה.

בינואר 2021, כחלק מהתהליך הארגוני שהוביל להקמת תאגיד סטלנטיס, מונתה למנכ"לית פיג'ו.

==קישורים חיצוניים==

==הערות שוליים==

קטגוריה:נשות עסקים בריטיות
קטגוריה:מנכ"ליות
קטגוריה:בריטיות שנולדו ב-1959
קטגוריה:בריטים שנולדו ב-1959
בריסטול מאיירס סקוויב

בריסטול מאיירס סקוויב (באנגלית: Bristol Myers Squibb ובקיצור BMS) היא חברת תרופות אמריקאית. מטה החברה ממוקם בניו יורק, היא מעסיקה כ-30,000 עובדים ברחבי העולם והכנסותיה ב-2022 כ-46 מיליארד דולר.

==היסטוריה==
פעילות החברה מבוססת על מיזוג בין חברת סקוויב שנוסדה ב-1858 בברוקלין על ידי אדוארד סקוויב, וחברת בריסטול מאיירס שנוסדה על ידי ויליאם בריסטול ג'ון מאיירס ב-1887. המיזוג בין החברות התרחש ב-1989.

ב-2022 הצטרפה BMS כשותפה לחממה הטכנולוגית אינסטנטיב היושבת באור יהודה בשיתוף עם קרן הון סיכון פרגרין, אלביט, המרכז הרפואי שערי צדק ואוניברסיטאות תל אביב ובן-גוריון. 

==מוצרים==
בין מוצרי החברה:
*אברקן (פקליטקסל מוצמד-אלבומין)
*אזקטם (אזטראונם) - אנטיביוטיקה לטיפול בחיידקים גראם-שליליים
*ברקלוד (אנטקביר) - תרופה אנטי-נגיפית המיועדת לטיפול בדלקת כבד כרונית מסוג B
*דרוקסיה (הידרוקסיאוראה) - תרופה כימותרפית
*אליקוויס (אפיקסבן)
*אמפליסיטי (אלוטוזומאב)
*הידראה (הידרוקסיאוראה) - תרופה כימותרפית
*אבוטאז - טיפול באיידס
*אידיפה - תרופה כימותרפית
*קנלוג (טריאמצינולון)
*אופדיבו (ניבולומאב) - תרופה אימונותרפית
*אורנסיה (אבטספט) - תרופה אנטי דלקתית
*PRAVACHOL (פרבליפ) - טיפול בעודף כולסטרול ושומנים בדם
*רבלמיד (לנלידומיד) - טיפול במאירויות ובמערכת החיסון
*תלידומיד
*וידאזה (אזאציטידין)
*יירבוי (איפילימומאב)
*זפוסיה - לטיפול בטרשת נפוצה

מוצרים להם קיימות גרסאות גנריות:
*גלוקופג' (מטפורמין)
*ATRIPLA (אפאבירנז)
*ETOPOPHOS (אטופוסיד)
*פלוויקס (קלופידוגרל)
*ליזודרן (מיטוטן)
*VIDEX (דידנוסין)

==קישורים חיצוניים==

* 

* 

קטגוריה:חברות הנסחרות בבורסה לניירות ערך בניו יורק
קטגוריה:יצרני תרופות
קטגוריה:חברות אמריקאיות
קטגוריה:חברות בשווי שוק מעל 100 מיליארד דולר
קרחון דאלגופול

קרחון דאלגופול או קרחון דלגופול (באנגלית: Dalgopol Glacier; בבולגרית: ледник Дългопол) הוא קרחון באי סמית', באיי שטלנד הדרומיים, שבסמוך לאנטארקטיקה.

אורכו של הקרחון 3.4 קילומטרים.

הקרחון ממוקם מצפון-מזרח לקרחון וטרינו, ומדרום-מערב לקרחון קונגור.

הקרחון מנקז את המדרונות הדרום-מזרחיים של רכס אימאון.

הקרחון זורם מצפון להר פסגה, ומצפון-מערב לפסגת מזק.

הקרחון נשפך אל מעבר דרייק.

== היסטוריה ==
=== גילוי ומיפוי הקרחון ===

הקרחון מופה לראשונה על ידי חוקרים בולגריים בשנת 2009.

=== מקור השם ===

הקרחון נקרא על שם העיירה דאלגופול שבצפון-מזרח בולגריה.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

מבט על חופו הדרומי של האי סמית', מ[[מצר אוסמר]]

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=136706 קרחון דאלגופול] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=18437&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון דאלגופול] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.462029830688486,-62.921154571821745,14&?query=&?map_type=hybrid תצלום לוויין של אזור הקרחון, תוך סימון אתרים נוספים באזור] באתר copernix

== הערות שוליים ==

דאלגופול
דאלגופול
SDI

SDI (ראשי תיבות באנגלית של: Software-defined infrastructure) או תשתית מוגדרת תוכנה היא הגדרה של תשתית מחשוב טכנית לחלוטין בשליטת תוכנה ללא התערבות ידנית. היא פועלת באופן חופשי, ללא תלות ספציפית בחומרה והיא ניתנת להרחבה על ידי תכנות.<ref></ref>

בגישת ה-SDI, דרישות התשתית של היישום מוגדרות באופן הצהרתי (הן דרישות פונקציונליות והן לא פונקציונליות) כך שניתן יהיה להפיק אוטומטית חומרה מספקת ומתאימה כדי לעמוד בדרישות אלו.

פריסות אופייניות מצריכות יכולות מחשוב ענן עם רשת מוגדרת תוכנה (SDN) כתנאי ראשוני למערכת SDI.<ref></ref>

היתרונות של SDI כוללים בהפחתה או ביטול מאמץ ועלות של תחזוקת תשתיות IT, רשת, וחומרה, מאפשר לחברות להעביר מיקוד לחלקים אחרים של התוכנה, מבטיח עקביות ובמקביל מאפשר הרחבה, פריסה מרחוק באמצעות תצורה ללא זמן השבתה, וכן מאפשר למנף את הכוח של גרסאות כגון git.

יכולות מתקדמות מאפשרות מעבר מתצורה אחת לאחרת ללא השבתה, על ידי חישוב אוטומטי של מערך שינויי המצב בין תצורה אחת לאחרת ומעבר שלב אוטומטי בין כל שלב, וכך להשיג את השינוי המלא באמצעות תוכנה בלבד.
*

== הערות שוליים ==

קטגוריה:מחשוב ענן
דייוויד נורקוויסט

דייוויד ל. נורקוויסט (באנגלית: David L. Norquist; נולד ב-24 בנובמבר 1966) הוא פקיד ממשל אמריקאי, שכיהן כמזכיר ההגנה של ארצות הברית בפועל. בשנים 2019–2021 כיהן כסגן מזכיר ההגנה, ולאחר ההשבעה של ג'ו ביידן לנשיאות ארצות הברית החל למלא באופן ארעי את תפקידי המזכיר עד אשר אושר מינויו של לויד אוסטין לתפקיד.

== ביוגרפיה ==
נורקוויסט נולד בעיר קונקורד שבמסצ'וסטס. בשנת 1989 היה לבוגר אוניברסיטת מישיגן שבאן ארבור, ובאותה השנה השלים לימודי תואר שני במדיניות ציבורית. ב-1995 קיבל תואר שני נוסף מאוניברסיטת ג'ורג'טאון בלימודי ביטחון לאומי. אחיו הוא גרובר נורקוויסט, שדלן ופעיל חברתי לקיצוצי מסים.

ב-1989 החל נורקוויסט את דרכו הציבורית כעמית ניהול נשיאותי (PMF) ואנליסט תקציבי של תוכנית ה-GS-9, תפקיד פדרלי במחלקת הצבא של ארצות הברית , וכיהן בתפקיד זה ארבע שנים. בשנים 1993–1995 היה אנליסט תקציבי בפיקוד המודיעין והאבטחה של צבא ארצות הברית. מ-1995 ועד 1996 נורקוויסט היה מנהל משאבי אנוש בתחנת מנווית' היל בעיר הרוגייט ש, כחלק מפיקוד המודיעין והאבטחה של הצבא. במשך שש שנים, בשנים 1997–2002, עבד נורקוויסט בוועדת המשנה להגנה של ועדת ההקצבות בבית הנבחרים של ארצות הברית. החל מ-2002 ועד 2006 כיהן כסגן תת-מזכיר ההגנה בלשכת מבקר מחלקת ההגנה של ארצות הברית.

בשנת 2006 נבחר נורקוויסט בידי נשיא ארצות הברית ג'ורג' ווקר בוש למנהל הכספים הראשי במחלקה לביטחון המולדת של ארצות הברית. ב-1 ביוני 2006 החל למלא תפקיד זה, עד ל-1 בדצמבר 2008. הוא האדם הראשון שאושר מינויו לתפקיד זה בידי הסנאט של ארצות הברית, ובמסגרת תפקידו נקט בצעדים לטיפול בבעיות שונות בדו"חות הכספיים של המחלקה לביטחון המולדת. בשנת 2008 הצטרף נורקוויסט לחברה "Kearney and Company", המעסיקה רואי חשבון.

ב-20 במרץ 2017 הכריז הנשיא דונלד טראמפ על כוונתו למנות את נורקוויסט למבקר מחלקת ההגנה ולמנהל הכספים הראשי במחלקה. ב-25 במאי אותה שנה אישרה מליאת הסנאט פה אחד את מינויו לתפקיד, וכהונתו החלה ב-2 ביוני 2017. כמבקר המחלקה, פיקח נורקוויסט על ביקורת ספרי החשבונות הראשונה בתולדות מחלקת ההגנה, שכללה פיקוח של נכסים בני 2.7 מיליארד דולר אמריקני באמצעות למעלה מאלף רואי חשבון חיצוניים, שחשפו "פגמים גדולים" אם כי לא נמצאו עדויות להונאה או מעילה.

בעקבות התפטרותו של ג'יימס מאטיס בדצמבר 2018 מתפקידו כמזכיר ההגנה, סגן המזכיר פטריק שנהאן מונה לממלא מקומו ונורקוויסט לסגנו. במשך מספר חודשים כיהן כסגן המזכיר בפועל בטרם הועמד באורח רשמי לתפקיד. ב-18 ביוני 2019, אחרי התפטרותו הפתאומית של שנהאן, הנשיא טראמפ הודיע על כוונתו למנות את מזכיר הצבא מארק אספר למזכיר ההגנה. ב-21 ביוני הודיע הנשיא על כוונתו למנות את נורקוויסט לתת-מזכיר ההגנה. מועמדותו נשלחה לסנאט ב-23 ביולי ואושרה בהצבעה קולית ב-30 ביולי 2019, לאחר שמילא את התפקיד כשבעה חודשים. נורקוויסט התחייב לפעול למען הגדלת תקציב הביטחון ולתעדף מימון מחקר ופיתוח של טכנולוגיות חדישות כגון בינה מלאכותית ומהירות שגא קולית.

ב-20 בינואר 2021, מיד עם ההשבעה של ג'ו ביידן לנשיאות ארצות הברית, החל נורקוויסט למלא באופן זמני את תפקיד מזכיר ההגנה, עד אשר אושרה מועמדותו של לויד אוסטין בידי הסנאט האמריקאי. כהונתו תמה ב-22 בינואר.

== קישורים חיצוניים ==

== הערות שוליים ==

קטגוריה:אמריקאים ממוצא שוודי
קטגוריה:בוגרי אוניברסיטת מישיגן
קטגוריה:בוגרי אוניברסיטת ג'ורג'טאון
קטגוריה:נשיאות דונלד טראמפ: אישים
קטגוריה:נשיאות ג'ו ביידן: אישים
קטגוריה:מסצ'וסטס: אישים
קטגוריה:משנים למזכיר ההגנה של ארצות הברית
קטגוריה:אמריקאים שנולדו ב-1966
אלי טולדנו (גבעתי)

אליהו (אלי) טולדנו (נולד ב-23 ביולי 1984) הוא קצין בצה"ל בדרגת אלוף-משנה, המכהן כסגן מפקד אוגדת עזה. קודם לכן כיהן כמפקד חטיבת אלון, ראש ענף גדס"ר במא"ש במל"י, מפקד גדוד צבר וסגן מפקד החטיבה הצפונית ברצועת עזה.

== ביוגרפיה ==
טולדנו התחנך בפנימייה הצבאית לפיקוד שליד בית הספר הריאלי בחיפה, בוגר מחזור מ"ח. התגייס לצה"ל בשנת 2002, ושובץ בגדוד רותם בחטיבת גבעתי. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד ומונה למפקד מחלקה. לאחר מכן מונה למפקד פלוגה מסייעת בגדוד צבר. בהמשך שירת כמפקד פלחה"ן גבעתי. לאחר מכן מונה לסגן מפקד גדוד צבר בין השנים 2013–2014. בהמשך שימש כקצין אג"ם של חטיבת גבעתי. לאחר מכן מונה לראש לשכת ראש אמ"ץ, יואב הר אבן.

בשנת 2017 הועלה לדרגת סא"ל ומונה לסגן מפקד החטיבה הצפונית ברצועת עזה, ושימש בתפקיד עד שנת 2018. ב-27 באוגוסט 2018 מונה למפקד גדוד צבר, תפקיד בו שירת עד יולי 2020. לאחר מכן מונה לראש ענף גדס"ר במא"ש במל"י בין השנים 2020–2021. בשנת 2021 הועלה לדרגת אל"ם ומונה למפקד חטיבת אלון וכיהן בתפקיד עד שנת 2023. ב-2021 מונה לרמ"ט אוגדה 146 וכיהן עד שנת 2022.

ביוני 2023 מונה לסגן מפקד אוגדת עזה.

== קישורים חיצוניים ==

== הערות שוליים ==

קטגוריה:מפקדי גדודים בחטיבת גבעתי
קטגוריה:מפקדי חטיבת אלון
קטגוריה:אלופי-משנה בצה"ל
קטגוריה:חיילי צה"ל במלחמת לבנון השנייה
קטגוריה:בוגרי הפנימייה הצבאית לפיקוד חיפה
קטגוריה:ישראלים שנולדו ב-1984
קטגוריה:חיילי צה"ל במלחמת חרבות ברזל
אבווי

אבווי (באנגלית: AbbVie) היא חברת תרופות אמריקאית.

==היסטוריה==
החברה נוסדה ב-2013 על בסיס חטיבת המחקר ופיתוח של מעבדות אבוט שפוצלה ממנה. בחברה מועסקים כ-47,000 עובדים בכ-70 מדינות ברחבי העולם, הכנסותיה ב-2019 הסתכמו בכ-33 מיליארד דולר, באותה שנה רכשה החברה את מתחרתה, חברת אלרגן תמורת כ-63 מיליארד דולר והכנסותיה המאוחדות ב-2020 גדלו לכ-48 מיליארד דולר.

==מוצרים==
מוצרים בולטים:
* יומירה (אדלימומאב)
*רינבוק (לטיפול בדלקת מפרקים שיגרונית)
* סקייריזי (לטיפול בפסוריאזיס)
* דפקוט (חומצה ולפרואית)
* ונטוקלקס (לטיפול בלוקמיה לימפוציטית כרונית, לוקמיה מיאלואידית חריפה)
* קלטרה (תרופה אנטי-רטרווירלית לטיפול בנשאי וחולי נגיף האיידס
* אנדרוג'ל (ג'ל טסטוסטרון)
* ג'נגרף (ציקלוספורין)
* קיי-טאב (טבליות אשלגן כלורי)
* זמפלר (לטיפול בפעילות יתר של בלוטת יותרת התריס)
* אולטיין (סבופלורן)
* טריפליקס וטריקור (פנופיברט)
* טארקה (טבליות וראפאמיל וטרנדולפריל)
* אורליסה (אלגוליקס, לטיפול באנדומטריוזיס)

==קישורים חיצוניים==

* 

קטגוריה:חברות הנסחרות בבורסה לניירות ערך בניו יורק
קטגוריה:יצרני תרופות
קטגוריה:חברות אמריקאיות
קטגוריה:חברות בשווי שוק מעל 200 מיליארד דולר
נציבות עירונית

מפת הנציבויות העירוניות של הרפובליקה העממית של סין
נציבות עירונית (; פיניין: Dìjíshì; באנגלית: Prefecture-level city) ידועה בעבר כ-省辖市 ("עיר בניהול פרובינציאלי") משנת 1949 עד 1983, בחלוקה המנהלית של סין העממית היא מחלקה של רמת היררכיה מנהלית של הרפובליקה העממית של סין, המדורגת מתחת למחוז (省级 - Province) ומעל לנפה (县级 - County) במבנה המנהלי. נציבויות עירוניות מהוות את הרמה השנייה של המבנה המינהלי (לצד נציבות, ליגות ומחוזות אוטונומיים). ראשי מנהלים (ראשי ערים) בנציבות עירונית הם בדרך כלל בעלי דרגה זהה למפקד אוגדה (司长) של משרד לאומי.

נציבות עירונית היא "עיר" (市; פיניין: shì) ו"מחוז" (地区; פיניין: dìqū) שאוחדו לתחום שיפוט אחוד. ככזו, היא בו זמנית עיר, המורכבת ממחוזות כפופים, וכן מחוז אליו שייכות ערים המוגדרות נפות עירוניות.

נציבות עירונית היא לרוב לא "עיר" במובן המקובל של המונח (כלומר יישוב עירוני רציף גדול), אלא יחידה מנהלית הכוללת, בדרך כלל, אזור עירוני מרכזי גדול (עיר במובן הרגיל, בדרך כלל בשם זהה לעיר המפלסית המחוזית), ואזור כפרי הגדול בהרבה שמכיל ערים, עיירות וכפרים קטנים יותר. הערים הגדולות יותר ברמה המחוזית משתרעות על פני 100 קילומטרים.

קריטריונים שמחוז חייב לעמוד בהם כדי להפוך לנציבות עירונית:
* מרכז עירוני עם אוכלוסייה שאינה כפרית מעל 250,000 אנשים
* תפוקה גולמית של התעשייה בשווי 200,000,000 יואן (32 מיליון דולר)
* תפוקת המגזר השלישוני עולה על זו של המגזר העיקרי ותורמת למעלה מ־35% מהתמ"ג

15 נציבויות עירוניות קיבלו מעמד של עיר תת-מחוזית, מה שמעניק להן אוטונומיה גדולה בהרבה.

שה-ג'יאג'וואנג וג'נגג'ואו הן הנציבויות העירוניות הגדולות ביותר עם אוכלוסיות שמתקרבות או עולות על ערים תת-מחוזיות.

נכון ליוני 2020 היו בסך הכל 299 נציבויות עירוניות בסין.

== ראו גם ==
* נפה עירונית

==קישורים חיצוניים==

*
קטגוריה:הרפובליקה העממית של סין: ערים
קטגוריה:הרפובליקה העממית של סין: חלוקה מנהלית
לילי ברודי

לילי ברודי (במקור מגדולנה ליאונה רבקה ברודי, בהונגרית: Bródy Lili; קיראיהלמץ, 6 במאי 1906 – בודפשט, 24 באוקטובר 1962)<ref></ref> הייתה משוררת, סופרת, עיתונאית ומתרגמת יהודייה-הונגרייה.

== ביוגרפיה ==
לילי ברודי נולדה במשפחה יהודית. היא החלה את דרכה כפקידת בנק, ואחר כך בשנת 1926 החלה לעבוד כעיתונאית בצוות הכתבים של היומון פשטי נפלו. בשנות ה-30 של המאה ה-20 הרומנים הקלים והמשעשעים שלה, שתיארו את חייה של אישה מודרנית בעיר הגדולה, היו פופולריים מאוד.

לאחר מלחמת העולם השנייה היא הייתה בצוות הכתבים של היומון "מאדיאר נמזט (האומה ההונגרית) וחברה ב"התאחדות הלאומית של העיתונאים ההונגרים".

לילי ברודי הובאה למנוחת עולמים בבית הקברות היהודי ברחוב קוזמה בבודפשט, הונגריה

== משפחתה ==
ד"ר קלמן ברודי (ברווי, 1864 – שאטוראליאויהיי, 20 במאי 1927)<ref>https://www.familysearch.org/ark:/61903/3:1:3QS7-L9QF-QXYW Halotti anyakönyv Sátoraljaújhely 1927. évi 312. bejegyzés</ref> עורך דין, היה אביה וגיזלה קוהן (כהן) (קשמארק, 21 באוקטובר 1875<ref>Születési anyakönyv Késmárk izraelita hitközség 1875. évi 15. bejegyzés</ref> – 1955)<ref></ref> הייתה אמה. הוריה התגרשו בשנת 1925. אחיה ארווין ברודי (1909–1997) היה היסטוריון ספרות, פרופסור באוניברסיטה וטניסאי שולחן. סבה וסבתה מצד אביה היו מוז'י ברודי ורבקה פרקש, סבה וסבתה מצד אמה היו אדה קוהן (כהן), סיטונאי מהעיר מישקולץ, וארנסטינה גליקסמן.

בעלה הראשון היה רודולף סאנטו [רז'ה] (בודפשט, 12 בינואר 1899–1943), סופר, עיתונאי ומתרגם, איתו התחתנה ב-23 במרץ 1933 בבודפשט. הם התגרשו בשנת 1937.<ref></ref> עם בעלה השני דר' יאנוש אדם קמניפי (13 באוקטובר 1905 – בודפשט, 9 במרץ 1946),<ref>https://www.familysearch.org/ark:/61903/3:1:S3HY-6L9G-32?i=290 Halotti anyakönyv Budapest. VIII. ker. 1946. évi 1597. bejegyzés</ref> בנם של הרופא הראשי דר' דיולה קמניפי ואטלקה שרמן התחתנה ב-11 בספטמבר 1937 בבודפשט.<ref></ref><ref></ref> בתה היא מרגיט קמניפי.

== יצירותיה העיקריות ==
* מאנצי. רוֹמָן; אתנאום, בודפשט, 1932
* חי על חשבון אשתו; אתנאום, בודפשט, 1933
* שנים תחת האזור הממוזג. שירים; אתנאום, בודפשט, 1935
* פעימה ראשונה; אתנאום, בודפשט, 1937
* דגל לבן; אתנאום, בודפשט, 1939
* המשחק. רומן; זמנים חדשים, בודפשט, 1947

=== תרגומיה ===
* ויקי באום: ד"ר הלן העלמה (רומן, בודפשט, 1932; מהדורות 2–5, 1943; מהדורה מתוקנת חדשה, 1996)
* בלזק: כומר קהילת טור (רומן, בודפשט, 1959)
* ארנולד בנט: גבירות גדולות של עיר קטנה (רומן, בודפשט, 1960)

== לקריאה נוספת ==
* [https://mek.oszk.hu/00300/00355/html/ABC00523/02334.htm לקסיקון ביוגרפי הונגרי]
* [http://nevpont.hu/view/6041 נקודת שם]
* לקסיקון ההזמנים החדשים. [https://adtplus.arcanum.hu/hu/view/Lexikon_UjIdokLexikona_05-06/?query=%22Bródy%20Lili%22&pg=51&layout=s גישה מקוונת]
* חיי התיאטרון (1932), גיליון מס' 8 [https://adtplus.arcanum.hu/hu/view/SzinhaziElet_1932_08/?query=%22Bródy%20Lili%22&pg=41&layout=s גישה מקוונת]
* זולטאן ז'אבויה: בשביל מתפצל. מחקרים על הספרות הנשית של המודרניות ההונגרית; אורפיאוס, 2016

==קישורים חיצוניים==
* 

== הערות שוליים ==

קטגוריה:יהודיות הונגריות
קטגוריה:סופרות יהודיות הונגריות
קטגוריה:עיתונאיות יהודיות הונגריות
קטגוריה:משוררות יהודיות הונגריות
קטגוריה:מתרגמים יהודים הונגרים
קטגוריה:ניצולות השואה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידות 1906
קטגוריה:נפטרות ב-1962
אוטו שולדרר

אוטו שולדרר (בגרמנית: Otto Scholderer; 25 בינואר 1834 – 22 בינואר 1902) היה צייר גרמני.<ref></ref>

== קורות חייו ==
שולדרר נולד בפרנקפורט. עם סיום לימודיו הלך שולדרר לאקדמיה לאמנויות סטדל בפרנקפורט בשנת 1849, שם שהה עד 1851. בין מוריו היו היסטוריון האמנות יוהאן דייוויד פסבאנט והצייר יאקוב בקר. לאחר מכן, שולדרר התבסס בסטדל כצייר עצמאי. בתקופה זו החלה את ידידותו עם ויקטור מילר, והפך לגיסו בשנת 1868.

באמצעות מילר התוודע שולדרר ליצירותיו של גוסטב קורבה. שולדרר ערך כמה טיולי לימוד קצרים לפריז בין השנים 1857–1858, שם התיידד עם אנרי פנטין-לטור ואדואר מאנה, וניתן לראות את השפעתם בעבודתו שלאחר מכן. פנטין-לטור תיאר את שולדרר בתמונתו Studio aux Batignolles. החל משנת 1858 עבד שולדרר והתגורר בעיקר בקרונברג בטאונוס, שם עמיתיו כללו את אנטון בורגר, פטר ברניץ ולואי אייזן; הוא היה קרוב למושבת הציירים קרונברגר.

בשנת 1866 התבסס שולדרר בדיסלדורף והתיידד עם הנס תומה. עם תומה, שולדרר נסע בשנת 1868 לפריז וחזר לגרמניה זמן קצר לפני פרוץ מלחמת צרפת–פרוסיה. בתקופה זאת התבסס שולדרר במינכן, חידש את ידידותו עם וילהלם לייבל והפך לאחד מאמני לייבל-קרייס (חוג לייבל).

בתחילת 1871 נסע ללונדון ועבד שם עד סתיו 1899, התחתן שם עם אשתו לואיז בשנת 1871. לאחר 1899 שב שולדרר לעיר הולדתו פרנקפורט, שם נפטר בגיל כמעט 68 שנים ב־22 בינואר 1902.

בנו היחיד, היה הביבליוגרף (יוליוס) ויקטור שולדרר (1880–1971).<ref></ref>

האמנות של אוטו שולדרר, שנשלטה בתחילה על ידי נופים, כללה מאוחר יותר בעיקר דיוקנאות וטבע דומם.

הקשר החשוב שלו בין התקופה הרומנטית לאימפרסיוניסטים ניכר בעבודתו.

== גלריה ==
<gallery mode="packed" heights="170">
File:Otto Scholderer Blumenbinderin.jpg|סידור פרחים
File:Otto Scholderer - Knabe mit Gemüseschüssel und totem Wild - 14507 - Bavarian State Painting Collections.jpg|טבע דומם
File:Otto Scholderer Gemüseverkäuferin.jpg|מוכרת ירקות
File:Otto Scholderer Kinderbildnis Adolf, Albert und Paul Müller.jpg|ילדי משפחת מילר
File:Otto Scholderer Lucy Scholderer (Nichte).jpg|דיוקן של אחייניתו
File:Otto Scholderer - The Violinist at the Window - Google Art Project.jpg|כנר בחלון
File:Scholderer Otto The Flower Arrangement.jpg|סידור פרחים
File:Otto Scholderer brieflesendes maedchen.jpg|קוראת מכתב
</gallery>

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1834
קטגוריה:גרמנים שנפטרו ב-1902
יחסי הממלכה המאוחדת – זימבבואה

שגרירות זימבבואה בלונדון
יחסי הממלכה המאוחדת–זימבבואה הם יחסי החוץ בין בריטניה לזימבבואה.

== היסטוריה ==
=== רודזיה ===
כחלק מהמרוץ לאפריקה, האזור המכונה כיום זימבבואה נתפס על ידי האימפריה הבריטית. האזור נקרא רודזיה על שם שר הכרייה הבריטי ססיל רודס. האזור היה בשליטת חברת דרום אפריקה הבריטית. בשנת 1923 הסתיים שלטון החברה ברודזיה והאזור הפך למושבת רודזיה הדרומית. ב-1965 הכריזה רודזיה על עצמאותה מהממלכה המאוחדת, הכרזה שלא נתפסה בעולם כחוקית. לאחר מלחמת הסבך הרודזי הארוכה ובידוד בין-לאומי רחב, הסכם בית לנקסטר שחתמו עליו ממשלת בריטניה ונציגי הצדדים הלוחמים קבע כי זימבבואה תהפוך למדינה עצמאית.

=== זימבבואה ===
ב-18 באפריל 1980 קיבלה זימבבואה רשמית עצמאות מבריטניה.

בתחילה, זימבבואה נותרה חברת חבר העמים הבריטי. עם זאת, בישיבת ראשי הממשלה של חבר העמים בשנת 2002 הושעתה זימבבואה רשמית מחבר העמים. מאוחר יותר בשנת 2003, זימבבואה נסוגה רשמית מחבר העמים.

ב-18 בפברואר 2002 הודיע האיחוד האירופי על איסור נסיעה על הנשיא רוברט מוגאבה, שאסר עליו להיכנס לבריטניה.

== נציגויות דיפלומטיות ==
* בריטניה מחזיקה בזימבבואה שגרירות בהארארה.
* זימבבואה מחזיקה בבריטניה שגרירות בלונדון.

==קישורים חיצוניים==

== הערות שוליים ==
רודולף סאנטו

רודולף סאנטו, ישנה גם גם שימוש בשם רז'ה סאנטו, (במקור שפיץ, בהונגרית: Szántó Rudolf, בודפשט, 12 בינואר 1899 – ברית המועצות, 1943) היה סופר, עיתונאי, מתרגם יהודי-הונגרי. בעלה הראשון של הסופרת לילי ברודי.

== ביוגרפיה ==
סאנטו נולד במשפחה יהודית כבנם של אדולף שפיץ, סוכן (1862–1936)<ref></ref> ושל נטי פני (1865–1931).<ref></ref> בשל השתתפותו בתנועת נוער הפועלים של הרפובליקה הסובייטית ההונגרית, הוא נשלח למחנה המעצר זאלאגרסג בסוף שנת 1919 לאחר נפילת הרפובליקה. לאחר שחרורו למד כמה סמסטרים בפקולטה לרפואה של אוניברסיטת בודפשט (אוניברסיטת אטווש לוראנד) ואחר כך היגר לברלין. הוא חי מעבודה מזדמנת, מכר בבתי קפה את רישומיו של שותפו לחדר, הצייר אאורל ברנאט. החל משנת 1923 עבד בפראג כעיתונאי למדיניות חוץ והיה איש אמונו של נשיא הרפובליקה הצ'כוסלובקית אדווארד בנש. לאחר שובו להונגריה, מ-1926 עד סתיו 1939, היה בעל טור מדיניות החוץ של היומון פשטי נפלו, אחרי זה כפובליציסט שלו וגם סגן העורך. כמקדם פעיל של התקרבות הונגריה ליוגוסלביה, הוא נלקח בשנת 1941 (לאחר ההתקפה הגרמנית-הונגרית על יוגוסלביה) למחנה העונשין בסנטאנדרה, אחרי זה למישקולץ ואחר כך – עם חברו ג'רג' באלינט – לטוקאי. בשנת 1942 נשלח במסגרת שרות העבודה (עבודות כפייה לגברים יהודים עבור הצבא ההונגרי) לחזית המזרחית עם פלוגת העונשין, שם נהרג (או נרצח). הוא היה אחד הנציגים הבולטים של העיתונות ההונגרית המתקדמת בין שתי המלחמות. הוא גם פרסם את מאמריו והרצאותיו בכתבי עת; באלינט תרגם להונגרית את יצירותיהם של פרנץ ורפל ואנדרה מורואה.

== חייו הפרטיים ==
אשתו הראשונה הייתה שטפניה שימון, איתה התחתן ב-30 בספטמבר 1923 בבודפשט. הם התגרשו בשנת 1933.<ref></ref> הוא התחתן לאחר מכן עם הסופרת לילי ברודי, עמה התגורר בין השנים 1933–1937.<ref></ref>

== לקריאה נוספת ==
* [https://mek.oszk.hu/00300/00355/html/ABC14240/14512.htm לקסיקון ביוגרפי הונגרי]
* אנדראש מיהאי רונאי: מאמר לחג המולד (24 בדצמבר 1979 מאמר ביומון נפסבאדשאג)
* אנדראש מיהאי רונאי: רק הנס (24 במאי 1917) מאמר בכתב עת. [https://adtplus.arcanum.hu/hu/view/KepesFigyelo_1947_1/?query=%22Szántó%20Rudolf%22&pg=441&layout=s מקוון]
* דיולה אייש: הונגרים (בודפשט, 1938)

== הערות שוליים ==

קטגוריה:עיתונאים יהודים הונגרים
קטגוריה:נספי השואה
קטגוריה:מתרגמים יהודים הונגרים
קטגוריה:סופרים יהודים הונגרים
קטגוריה:בודפשט: אישים
קטגוריה:אישים במחנות שרות העבודה (הונגריה)
קטגוריה:יהדות בודפשט
קטגוריה:ילידי 1899
קטגוריה:הונגרים שנפטרו ב-1943
Échame la Culpa

"Échame la Culpa" (בעברית: "תאשים אותי") הוא שיר של הזמר-יוצר הפורטוריקני לואיס פונסי והזמרת האמריקאית דמי לובאטו. פונסי כתב את השיר יחד עם אלחנדרו רנחיפו ומפיקי השיר אנדרס טורס ומאוריסיו רנחיפו. השיר יצא לאור תחת הוצאת יוניברסל מיוזיק לטין אנטרטיימנט, ריפבליק רקורדס ואיילנד רקורדס ב-17 בנובמבר 2017 כסינגל השני מאלבום האולפן העשירי של פונסי, Vida. ב-2 במרץ 2018 יצא רמיקס באנגלית לשיר ששמו "Not on You".

השיר הגיע למקום הראשון ב-17 מדינות ברחבי העולם: אוסטריה, לבנון, סלובניה, מקסיקו, ספרד, ארגנטינה, בוליביה, צ'ילה, קוסטה ריקה, אקוודור, אל סלבדור, גואטמלה, הונדורס, פנמה, פרגוואי, פרו ואורוגוואי, כמו כן גם הגיע לעשרת המקומות הראשונים בבלגיה, גרמניה, הונגריה, איטליה, פולין, פורטוגל, סלובקיה, שוודיה ושווייץ, ולעשרים המובילים בקרואטיה, צרפת, יוון, לטביה, הולנד ונורווגיה. השיר הגיע גם למקום 46 בבריטניה ו-47 בבילבורד הוט 100. השיר הגיע לתואר פלטינה ומעלה בעשר מדינות, כולל תואר יהלום בברזיל ובמקסיקו.

== רשימות שירים ==

* הורדה דיגיטלית<ref></ref>

# 

* הורדה דיגיטלית – Not on You remix

# <ref name="NotOnYouRemix"></ref>
== מיקומי שיא ==

=== מצעדים שנתיים ===

== תארים ==
{| class="wikitable sortable"
!מדינה
!תואר
!עותקים
|-
! (IFPI Austria)
|20x20 פיקסליםזהב
|15,000
|-
! (FIMI)
|20x20 פיקסליםפלטינה x3
|150,000
|-
! (RIAA)
|20x20 פיקסליםפלטינה x3 (לטיני)
|180,000
|-
! (BEA)
|20x20 פיקסליםפלטינה
|30,000
|-
! (Pro-Música Brasil)
|20x20 פיקסליםיהלום
|160,000
|-
! (BPI)
|20x20 פיקסליםכסף
|200,000
|-
! (BVMI)
|20x20 פיקסליםפלטינה
|400,000
|-
! (IFPI Denmark)
|20x20 פיקסליםזהב
|45,000
|-
! (AMPROFON)
|20x20 פיקסליםיהלום
|300,000
|-
! (PROMUSICAE)
|20x20 פיקסליםפלטינה x4
|160,000
|-
! (AFP)
|20x20 פיקסליםפלטינה x2
|20,000
|-
! (SNEP)
| rowspan="2" |20x20 פיקסליםפלטינה
|133,333
|-
! (Music Canada)
|80,000
|-
! (GLF)
|20x20 פיקסליםפלטינה x2
|160,000
|}

== קישורים חיצוניים ==
* 

== הערות שוליים ==

קטגוריה:שירי דמי לובאטו
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בספרד
קטגוריה:שירי יהלום בברזיל
קטגוריה:שירי יהלום במקסיקו
קטגוריה:סינגלים בהוצאת ריפבליק רקורדס
קטגוריה:סינגלים בהוצאת איילנד רקורדס
סנטינל וואן

סנטינל וואן (באנגלית: SentinelOne) היא חברה ציבורית ישראלית-אמריקאית הפועלת בתחום הגנת סייבר. תומר ויינגרטן משמש מנכ"ל החברה.

==היסטוריה==
החברה הוקמה בשנת 2013 על ידי אהוד שמיר, תומר ויינגרטן (מנכ"ל החברה) ואלמוג כהן<ref></ref>.

החברה מעסיקה מעל ל-2,400 עובדים במשרדיה במאונטיין ויו, תל אביב (בחברה הבת "סנטינל לאבס ישראל"), בוסטון, טוקיו, סינגפור, אמסטרדם וקוריאה הדרומית.

החברה מפתחת ומוכרת מוצרי סייבר לאבטחת [https://www.israeldefense.co.il/he/node/40127 תחנות קצה] (Endpoint security), האינטרנט של הדברים (IoT Devices) ומחשוב ענן. הטכנולוגיה שמפתחת החברה מבוססת על בינה מלאכותית (AI) שמזהה איומי סייבר מתקדמים על פי התנהגות התוקפים. מוצרי החברה זכו להכרה במחקרי שוק של חברת גרטנר, Forrester, SE Labs ושל "MITRE ATT@CK".

בשנת 2021 סנטינל וואן רכשה את Scalyr החברה פיתחה טכנולוגיה שמאפשרת בניית אגמי נתונים (Data Lakes) שמכילים את כל סוגי המידע ויודעת לבצע שאילתות מורכבות במהירות.

בשנת 2021 הפכה סנטינל וואן לנותנת חסות לקבוצת הפורמולה 1 של חברת אסטון מרטין.

חוקרי מודיעין הסייבר של החברה חשפו קמפיין סייבר איראני בשם ״Agrius" שכוון נגד גופים בישראל<ref></ref>.

חוקרי הסייבר של החברה חשפו פרצות אבטחה קריטיות במחשבי דל, שהיו קיימות יותר מעשור ומסכנות מיליוני מחשבים ברחבי העולם<ref></ref>.

במאי 2021 זכתה החברה במקום רביעי ברשימת CNBC Disruptor 50 - החברות הפרטיות שמשנות את העולם.

בחודש יוני 2021 צירפה החברה כיועץ את כריס קרבס, המנהל לשעבר של סוכנות הסייבר CISA<ref></ref>.

ב-30 ביוני 2021 הפכה החברה לציבורית כשהתחילה להיסחר בבורסה לניירות ערך בניו יורק לפי שווי של 9 מיליארד דולר.

== גיוס הון ==
החברה גייסה עד היום כ-695.6 מיליון דולר בשישה סבבי גיוס. בין משקיעי החברה SequoiaCapital, Tiger Global Management, Third Point Ventures, Insight Partners, Granite Hill CapitalPartners, Redpoint Ventures, Qualcomm Ventures, ואחרים. על פי סבב הגיוס שנערך בנובמבר 2020, שווי החברה עמד על 3.1 מיליארד דולר<ref></ref>.פרסומת של סנטינל וואן על מגדל עזריאלי ב-30 ביוני 2021 גייסה החברה מיליארד דולר בהנפקה הראשונית הגבוהה ביותר<ref></ref> בבורסה לניירות ערך בניו יורק, לפי שווי חברה של 9 מיליארד דולר.

== מוצרים ==
* Singularity Cloud Workload Security
* Ranger IoT
* ActiveEDR
* (Vigilance (MDR

== קישורים חיצוניים ==

* 

== הערות שוליים ==

קטגוריה:חברות אבטחת מחשבים ישראליות
קטגוריה:חברות אבטחת מחשבים אמריקאיות
קטגוריה:תל אביב-יפו: חברות
קטגוריה:חברות ישראליות הנסחרות בבורסה לניירות ערך בניו יורק
קטגוריה:חברות חד קרן ישראליות
קטגוריה:חברות חד קרן אמריקאיות
קטגוריה:ישראל: חברות שהוקמו ב-2013
קטגוריה:חברות תוכנה ישראליות
ערפל (מחזה)

ערפל הוא מחזה ישראלי מאת מתי גולן, אשר הועלה בתיאטרון בית לסין בבימויו של שמואל הספרי. המחזה הוצג לראשונה ב-6 ביולי 1997. על אף שהוצהר כי "כל קשר בין המוצג במחזה לבין המציאות הוא פרי הדמיון", המחזה מתבסס בבירור על אירועי אסון צאלים ב', ואף חשף פרטים אודות האסון שלא היו ידועים לציבור הרחב באותה עת.
== עלילה ==
עלילת המחזה מתרחשת במהלך משפט צבאי, אשר נערך לקצין זוטר (סרן אילן ברקוביץ'), בגין תאונת אימונים שהתרחשה כשנתן הוראה לירות טיל "חי" במהלך תרגיל , הוראה שכתוצאה ממנה נהרגו חמישה חיילים. ברקוביץ' מיוצג במשפט על ידי עורך הדין ברזני, אשר מנסה להוכיח באמצעות הבאת עדים מהדרגים הבכירים ביותר בצבא, כי האחריות לתאונה אינה יכולה ליפול על כתפי קצין כה זוטר, וכי הדרגים הבכירים הם אלו שבמעשיהם (ומחדליהם) יצרו את הרקע שאיפשר את התרחשות התאונה.

בשל היותו של התרגיל סודי ביותר, המשפט נערך תחת תנאים מגבילים ביותר. אף על פי כן, מותרת כניסתה של יעל דותן שאיבדה את בנה היחיד בתאונה כנציגת ההורים השכולים במשפט.

== תמה ==

המחזה עוסק במספר תופעות הלקוחות מתוך המציאות הישראלית ושנמצאות בדיון הציבורי באופן נרחב וקבוע: על דרך קבלת ההחלטות, רשלנות, הפקת לקחים (או הימנעות ממנה), על היחס למשפחות השכולות ועל זכותן לקבל דין וחשבון על שקרה ליקיריהן.

אך הנושא העיקרי עליו נסוב המחזה הוא אחריות ובריחה מאחריות. המחזה בוחן את מידת האחריות שצריכה להיות מוטלת בהתאם להיררכיה הצבאית - מהמפקדים הזוטרים בשטח הסובלים מתנאים קשים של לחץ נפשי ופיזי, ועלולים לשלם בחייהם על כל טעות, ועד המפקדים הבכירים ביותר המקבלים החלטות (ולעיתים אף לא סבירות) מאחורי שולחנם במשרד ממוזג, ואם טעו לא הם הנותנים את הדין על כך.

== דמויות ==
* עו"ד ברזני (יגאל נאור) - הסניגור.
* רא"ל (מיל') אבנר סלע (עודד תאומי/עודד קוטלר) - רמטכ"ל לשעבר, שהיה בתפקיד בעת התרחשות התאונה והוא שהציע את המבצע.
* עו"ד כץ (רפי תבור) - התובע.
* האלוף זמיר (דליק ווליניץ) - האלוף שהיה ממונה ("פרויקטור") על המבצע.
* סרן אילן ברקוביץ (ליאור אשכנזי/נתן רביץ) - הנאשם במותם של חמשת החיילים. היה אמור לפקד על הכוח העיקרי במבצע לו היה יוצא לפועל.
* השופט (נסים זוהר).
* יעל דותן (נאוה זיו) - אמו של אחד ההרוגים בתאונה, מייצגת את המשפחות השכולות. בנה, שנהרג, היה בן יחיד ואף אביו נהרג, כך שעל מנת שיוכל להתגייס ליחידה המובחרת היה עליה לחתום כי היא מסכימה לזאת.
* רס"ן יובל כהן (צחי גראד) - מפקד הסיירת ומפקדו הישיר של הנאשם.
* סג"ם פלג צור (גור יערי)
* ילד (אושרי כהן) - רוחו של החייל ההרוג.

== קישורים חיצוניים ==
*[https://www.lessin.co.il/shows/ערפל/ ערפל] באתר בית לסין

קטגוריה:מחזות ישראליים